આવી જ હાલત ક્યાંય માહિતી પંચની થવા લાગી છે. માહિતી પંચ આખરે ગમે તેવી ગંભીર માહિતી હશે, પણ સરકારને આપવા ફરજ પાડશે તેવી ધિરજવાન નાગરિકને આશા રહેશે, પણ તેમાં વર્ષોનું મોડું થશે. વર્ષો પછી માહિતી કદાચ મળે ત્યાં સુધીમાં ખરેખર મોડું થઈ ગયું હશે અને માહિતી અર્થહિન કે બિનઅસરકાર થઈ ગઈ હશે. આવી સ્થિતિ છે ત્યારે માહિતી કમિશનરની કામગીરી વધારે સારી, વધારે ચુસ્ત, વધારે ઝડપી, વધારે ભરોસાપાત્ર બને તેના બદલે કમિશનર બીજા કોઈ પણ અમલદારની જેવો ઓશિયાળો થઈને રહે તેવું કાયદામાં સુધારો કરીને કરાઈ રહ્યું છે. આવું શા માટે કરવામાં આવ્યું તેની માહિતી તમે ક્યાંથી માગશો? કોને અરજી કરશો અને કોણ તમને માહિતી આપશે? નાખી દો એક અરજી.